钦定古今图书集成/历象汇编/岁功典/第038卷 > 春色禊辰尽当曲宴各赋十韵 同前
## 钦定古今图书集成/历象汇编/岁功典/第038卷 > 春色禊辰尽当曲宴各赋十韵 同前

馀春尚芳菲，中园飞桃李。是时乃季月，兹日叶上巳。
既有游伊洛，可以祓溱洧。得性足为娱，高堂聊复拟。
高堂亦有趣，图绘此芳轨。栖遁称式骖，善政日驯雉。
兰桂观往辙，簪裾蹑前趾。啼禽静或喧，花落低还起。
水雾遥混杂，山云远相似。坐客听一言，随吾祛俗鄙。